Aẓawan amaziɣ

**Aẓawan amaziɣ** (s Tfransist : la musique berbère; s Tasrɣint : الموسيقى الأمازيغية) iga yan wanaw iẓlin n uẓawan, illa wanaw ad g tmizar timaziɣin (n tmazɣa)  ili ula g tmizar yaḍni da g llan tugt n inmudda imaziɣn, zun d ukan Franṣa, Spanya, Marikan, Kanaḍa, Israyil d kigan n tmizar yaḍni. 

Akud nna nsawal f uẓawan amaziɣ, ha t ar nsawwal f yan yigr bahra imqqurn, ar nsawwal f uẓawan issmrasn tutlayt tamaziɣt n imassn imaziɣn, tamdyazt tamaziɣt, atg. Ɣ umaḍal n ɣassad nẓḍar ad nisan tirruyṣa, tagruppit g tmazirt n Sus; tamawayt, tahidust g tmazirt n ẓayyan, nzzdaṛ ula ad nsawl ula f uḥidus, aḥwac. Macc tidt tugr mayad, acku aẓawan amaziɣ ggutn gis wanawn. 

Aẓawan amaziɣ issn g umzruy nns tugt n uzzigz d ussnfl, illa uẓawan aqqbur, azayku d uẓawan atrar. Ur ittyawssan man uzmz ad issnti uẓawan amaziɣ acku zugn warratn g yigr ad. Illa ma ittinin mas Lhaj Blɛid iga sg imzwwra da issntin g uẓawan amaziɣ macc iggut wawal.

## [[G.M|Gr tamawt]] :

"ẓ" tga tuffayt, illa mad as ittinin "Azawan", ar ttyara s yaẓ maci yaz

## isaffn n umarg
Tayyb Amgrud isawl f isaffn n umarg aclḥi, inna mas llan Mraw n isaffn g umarg aclḥi, llan imzrawn yaḍni nnan mas tlla uggar n 100 n wasif g umarg aclḥi : 
#Aḥuzi
#Sidi Ḥmmu
#Sidi Ḥmmu ittawlqqamn
#Bu Salm
#Tactukt nɣ Ajmag
#Gmas n uḥuzi

## Taṛṛwayṣit nɣ Tiṛṛuysa (Ṛṛways)
Tga taṛṛwayṣit (nɣ Amarg n Ṛṛways) anaw da bahra ittyawssan dar iclḥin n Sus d ma srs izdin g tmnaḍin. Iẓli wanaw ad f wanawn yaḍni, iẓli g imassn ns, g uṭṭun n middn gis ittilin d wassaɣn nnsn, acku anaw ad nzzḍar a nini mas iga sg uẓawan aqqbur ikkad tusutin inɣuban n umzruy. Annay amzwaru n tiṛṛuysa illa f ufus n Lḥaj Blɛid acku nttan a isskcmn anaw ad s imassn n unyalkam (Lkaṣiṭ n lvidyu), macc izzḍar a ili urta ilul Lḥaj Blɛid. 

ittyusmma wanaw ad tiṛṛuysa acku amɣar n trabbut ismas "Ṛṛays", ilin dis tugt n middn yaḍni (irgazn nɣ timɣarin). imassn n Ṛṛways ẓlin bahra, ar tturarn s Ribab, afus.


Afaylu:Hadj bel3id.jpg|Tawlaft taqqburt n Lḥajj Blɛid
Afaylu:Omar Wahrouch.jpg|Ɛumar Wahruc, yan sg inmɣurn n tiṛṛuysa
Afaylu:COLLECTIE TROPENMUSEUM Langhalsluit met een snaar TMnr 5063-1a.jpg|Ribab amass agjdan n Ṛṛways
Afaylu:Ribab-maroc.jpg|Anaw yaḍni n Ribab 


## Taẓnẓart

Anaw ad illa ula ntta dar iclḥin n Sus, ur igi kra uẓawan aqqbuṛ, acku ilul g isggasn n id samraw (1970) g tmnaḍt n Sus, ilul d trabbut n iẓnẓaṛn, iẓnẓaṛn Ccamx d tugt n trabbutin yaḍni. Anaw ad ila kra n imassn iẓlin  ukan Lbanju.


Afaylu:Izenzaren 2009.jpg|Tarabbut n iẓnẓaṛn g usggas n 2009 g unmuggar n Glmim
Afaylu:Iggut-εabdlḥadi.JPG|Ɛbdlhadi Iggut, amɣar n taẓnẓaṛt, iwsi g ufus ns Lbanju 


## Tagruppit
**Tirubba** nɣ **Tagruppit** tga ula nttat yan wanaw iẓlin uẓawan amaziɣ, assaɣ ns yuckad sg yat taguri tfransist : "Group" (Tarabbut); anaw ad ar bahra ittili g tmɣriw d tfugliwin n tawjiwin. nẓḍar ad nini mas anaw ad iga yan wanaw n uẓawan amaynu nɣ atrar.

Tagruppit ar gis ttilin kullu imassn n uẓawan Lbanju, Tallunt, Ribab... ar tigira.





## Tamawayt
**Tamawayt** tga yan wanaw n uẓawan iẓlin s tmnaḍt n waṭlas anammas nɣ nẓḍar a nini mas tlla g dar ayt Ẓayan. Anaw ad isti g tɣarast nns, d imassn nns. Inna umrzu g tadlsa tamaziɣt Juhn Mazl (Jean Mazel) mas Tamawayt tga tamatart n Waṭlas anammas. 

Tamawayt g ils n imaziɣn dars anamk n "usmun, asmun, nɣ afgan nna d nmun". Nzzḍaṛ a nini mas Tamawayt tga yat tɣarast n tmdyazt tamaziɣt, ar gis ittili yan ufgan a itturarn. Ar bahra ittili g tmawayt afrak n tɣufi, aɣudi d umrrer.  


Afaylu:ⵛⵔⵉⴼⴰ ⴽⴰⵔⵙⵉⵜ.jpg|Crifa Karsit, tanaẓuṛt imqqurn n tmawayt



## Aḥidus :
**Aḥidus** (Aḥidus maci Taḥidust acku imzaray uḥidus f Taḥidust) iga yan wanaw iẓlin n uẓawan amaziɣ, illa wanaw ad g tmazirt n Ayt Ẓayan. Aḥidus g tizwiri iga yan wanaw n udraz (adraz) g waṭlas anammas, mass tusutin f tusutin iwrri iga yan wanaw g uẓawan. Aḥidus ar tetturar tarabbut n tmɣarin nɣ n irgazn. Aḥidus dars anamk n "*ini tamdyazt nɣ tanḍḍamt s urar d adraz*". 

Aẓawan ad tyussant srs iɣrfan n Ayt Ɛmṛ d Ayt iccu d Ayt Ḥatm, g waṭlas anammas.


Afaylu:COLLECTIE TROPENMUSEUM Dansgroep Midden Atlas TMnr 10028646.jpg|Aḥidus aqqbuṛ
Afaylu:COLLECTIE TROPENMUSEUM Dansende mannen en vrouwen tijdens het nationaal folklore festival te Marrakech TMnr 20017657.jpg|Tarabbut n uḥidus, timɣarin d irgazn g yan unmuggar
Afaylu:COLLECTIE TROPENMUSEUM Dansgroep uit de Midden-Atlas tijdens het Nationaal Folkore Festival te Marrakech TMnr 20017658.jpg|Aḥidus
Afaylu:Mouha Oulhoussein Achiban.jpg|Anmɣuṛ, Lmaystṛu n uḥidus Mḥa u Lḥusayn Aciban
Afaylu:Ahidous Talsint.png|Aḥidus n Talsint
Afaylu:Ahidous Sefrou.png|Aḥidus n Ṣfṛu
Afaylu:Ahidous Oulmes.png|Aḥidus n Walmas.
Afaylu:Ahidous Ain Fendel.png|Aḥidus n Ɛin Fndl.
Afaylu:Ahidous Ait Hadidou.png|Aḥidus n Ayt Ḥdiddu Imilcil.
Afaylu:Ahidous Ain Leuh.png|Aḥidus n Ɛin lluḥ.
Afaylu:Ahidous Tsiwant.png|Aḥidus n Tasiwant.
Afaylu:Ahidous Ait Bouguemez.png|Aḥidus n Ayt Bugmmaz 


### Taɣzzaft
Tuddma n uḥidus : Taɣzzaft (nɣ **Tamhawct** ) tga yat tɣarast g tmdyazt n uḥidus, ar ttili g tuddma n uḥidus, ar gis ittili yan umurig ifssusn s tɣarast n tamawayt.

### Taḥidust

Ammas n uḥidus : imurig s tizzla ar ittili g wammas n uḥidus.

### Tamsrrḥt
Tigira n uḥidus : Tga tamsrrḥt yan imurig ifssusn ar ittili g tigira n uḥidus.

G.T : Aḥidus iga adraz nɣ ahyyaḍ imunn d tmdyazt.

## Taḥidust
**Taḥidust** tga yan wanaw n uẓawan amaziɣ tmzaray nttat d uḥidus, acku taḥidust tga yat tɣarast g tmdyazt d yat tɣarast n imurig, ar gis tsmurig trabbut s tazzla, zɛma ar ttinin imurig s tazzla. Ahyyaḍ n taḥidust iga zun d ahyyaḍ n uḥidus macc mzarayn g imurig.





G.T : Taḥidust tga imurig s tazzla. (َAmdya n taḥidust)

## Aḥwac

**Aḥwac** iga yan wanaw n uẓawan (nẓḍar ad t nsnmala ula g igr n tẓuṛi) nna s ittyussan ufgan amaziɣ g iffus n Lmɣrib (Aṭlas mẓẓin d waṭlas mqqurn), Aḥwac ar tetturar trabbut n uḥwac g ttilin irgazn d tmɣarin (nɣ timɣarin waḥdutnt nɣ irgazn waḥdutn). G uḥwac ar tturar trabbut s kigan n imassnn, macc ur bahra mzarayn d ur bahra ggudin, llan sin imassn a ittilin dima g uḥwac : Tallunt d Ganga, Ar tturarn ula s ifassn nsn. 

Aḥwac gis ula nttan kigan n wanawn imzarayn, kraygat tamazirt nɣ kraygat tmnaḍt tla aḥwac nns iẓlin.  
Afaylu:COLLECTIE TROPENMUSEUM Dansgroep uit Ouarzazate tijdens het Nationaal Folkore Festival te Marrakech TMnr 20017662.jpg|Yat twlaft n Uḥwac
Afaylu:Haratin women of Telouet, Southern Morocco, in an ahouach performance.jpg|Aḥwac n Tilwt
Afaylu:Ahwach Assa.png|Aḥwac n Assa
Afaylu:Ahwach Tamanaret.png|Aḥwac n Tamanart
Afaylu:Ahwach Aoulouz.png|Aḥwac n Awluz.
Afaylu:Ahwach Tafraout.png|Aḥwac n Tafrawt.
Afaylu:Ahwach Ouarzazate.png|Aḥwac n Warzazat.
Afaylu:Ahwach Mirleft.png|Aḥwac n Mirllft.
Afaylu:Ahwach Tajelt.png|Aḥwac n Tajlt
Afaylu:Ahwach Tiznit.png|Aḥwac n Tiznit
Afaylu:Ahwach Agdez.png|Aḥwac n Agdz
Afaylu:Ahwach Ait Baamrane.png|Aḥwac n Ayt Baɛmran. 


## Lɛammt
**Lɛammt**  ula nttat tga yan wanaw n uẓawan amaziɣ, trwas aḥwac d uḥidus acku ar tetturar tarabbut g llan mnnaw n middn, timɣarin, irgazn nɣ irgazn d timɣarin. Lɛammt twassn srs iɣrfan n waṭlas mqqurn zun d ￼￼Infḍwak￼￼.￼￼￼



Afaylu:Lɛammt infḍwak Dmnat imi n ifri.png|Lɛammt infḍwak Dmnat imi n ifri



## Tanḍḍamt

**Tanḍḍamt** tga yan wanaw n uẓawan amaziɣ illan g tmizar n kullu imaziɣn, imaziɣn darsn yat tɣarast iẓlin n tnḍḍamt nɣ tamdyazt. afgan da ittnḍamt annaɣ ns "anḍḍam", awal ns assaɣ ns "nnḍm". 

G tnḍḍamt ur a gis ttilin imassn ula ahyyad (ccṭḥ), ar gis ittili ɣar awal. izzḍaṛ unḍḍam a ig yan nɣ sin middn da ittmraran awal ingratsn.





## Aẓawan atrar
Aẓaman atrar nɣ aẓawan amaynu iga yan wanaw n uẓawan igan amaynu, iband g isggan ad imggura. Aẓawan atrar iband f ufus n tugt n inaẓuṛn ittarmn ad skcmn imassn itrarn g uẓawan amaziɣ zun d ukan : Ɛali Fayq, Juba n Tuja, tirabbutin n Rrap, Idir, Ɛmmuri Mbark ...



Afaylu:Idir Hamid Cheriet.JPG|idir
Afaylu:Ammouri M'bark.jpg|Ɛmmuri Mbark


## Amawal
* Ssnti : commencer
* Azayku : classique
* azzigz : évolution
* Ẓli : être différent
* uṭṭun : nombre
*tamdyazt : poésie
*aɣudi : souffrance
*Amrrer : réjouissance
*adraz : la danse
*iɣrfan : tribus
*imurig : chant
*ahyyaḍ : danse en groupe
*Tuddma : début
*Tigira : la fin

## Amawal amaynu
* imassn n unyalkam : وسائل التواصل

## Amawal n uẓawan
*Asif n umarg
*Acamuc
*Ablaḍ
*Asays
*Amarg

## Tisaɣulin